paragraph_text: Forenzički je istražena tek ljeta 2020. godine. Jedna prvih masovnih grobnica za koju se doznalo nakon što se o tome smjelo javno govoriti, pa je još 1995. godine bilo obaviješteno državno odvjetništvo. Pregled terena nije se više smio odgađati, s obzirom na planiranu gradnju akumulacijskog jezera za potrebe HE Brežice čime bi ovo područje bilo potopljeno. Nalazila se u dvjesta metara dugom tenkovskom rovu iz Drugoga svjetskog rata, za koji se imalo dojave da su kod njega masovno smaknuti nepodobni. Ovamo su na likvidaciju dovođeni iz logora iz okolice Ljubljane i Celja. Smaknuća su trajala od svibnja do konca listopada 1945. godine.